laion/Wikipedia-Exotic huggingface dataset:
The Promise of a New Day

The Promise of a New Day (בעברית: ההבטחה ליום חדש) הוא הסינגל השני מתוך אלבומה השני של הזמרת והרקדנית האמריקאית פאולה עבדול אשר יצא ב-20 ביולי 1991. השיר נכתב על ידי עבדול עצמה, פיטר לורד, סנדרה סטריט ו-וי ג'פרי סמית' והופק על ידי לורד וסמית'. השיר הגיע למקום הראשון בארצות הברית ובכך הפך לשיר השישי של הזמרת לעשות זאת. אם כי לאחר שבוע הוא ירד למקום החמישי ולאחר ארבעה שבועות יצא מ-40 העליונים. בשאר העולם השיר זכה להצלחה פחותה כאשר באוסטרליה וניו זילנד הגיע למקומות 31 ו-26 (בהתאמה) בעוד שבאירופה לא נכנס למצעד האירופאי הכללי. לעומת זאת, בקנדה השיר זכה להצלחה כאשר הגיע למקום השני במדינה ואף דורג במקום ה-32 במצעד הקנדי הסוף שנתי. השיר זכה לגרסת כיסוי של להקת "Mirror Ball Associates" באלבומם Covers Vol. 1. בוידאו קליפ של השיר נראית עבדול יחד עם רקדנים נוספים או לבדה על רקע נופים שונים כמו מפלי מים, חוף ים, יער ועוד. מידע על היצירה "The Promise of a New Day" באתר מיוזיק בריינז מידע על הסינגל "The Promise of a New Day" באתר מיוזיק בריינז מידע על היצירה "The Promise of a New Day" באתר Discogs סרטון השיר "The Promise of a New Day" באתר יוטיוב פאולה עבדול, פיטר לורד, סנדרה סטריט, ו-וי ג'י במית'
אלכס קוקס

אלכסנדר (אלכס) קוקס (באנגלית: Alexander (Alex) Cox; נולד ב-15 בדצמבר 1954 בליברפול, אנגליה) הוא במאי ושחקן קולנוע בריטי. קוקס החל ללמוד משפטים באוניברסיטת אוקספורד (ולמד לצד טוני בלייר), כאשר עזב לטובת לימודי קולנוע באוניברסיטת בריסטול ובאוניברסיטת קליפורניה בלוס אנג'לס (UCLA). סרטו "מעקלים" (1984) נחשב לאחת מיצירות הקולנוע העצמאי הראשונות. הוא גם ביים סרטוני תעמולת בחירות למפלגת הירוקים הבריטית וכתב ביקורות לכתבי עת בנושאי קולנוע. בין סרטיו הידועים: מעקלים (1984 - Repo Man סיד וננסי (1986) - Sid & Nancy היישר לגיהנום (1987) - Straight to Hell ווקר (1988) - Walker פחד ותיעוב בלאס וגאס (1998) מדיה וקבצים בנושא אלכס קוקס בוויקישיתוף אתר האינטרנט הרשמי של אלכס קוקס (באנגלית) אלכס קוקס, במסד הנתונים הקולנועיים IMDb (באנגלית) אלכס קוקס, באתר AllMovie (באנגלית) אלכס קוקס, במסד הנתונים הקולנועיים KinoPoisk (ברוסית) אלכס קוקס, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רנו קדג'אר

רנו קדג'אר (באנגלית: Renault Kadjar) היא מכונית במרכב קרוסאובר בעלת חמישה מקומות, שיוצרה על ידי רנו בין השנים 2015―2021. היא הוצגה בתערוכת הרכב הבינלאומית של ז'נבה בשנת 2015 והגיעה לישראל בשנת 2016. הקדג'אר כוללת מנוע טורבו בנזין I4 צילנדרים בנפח 1.2 ליטרים המספק כ-130 כוחות סוס ב-5,500 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. היא מאיצה מ-0 ל-100 קילומטרים לשעה בתוך 10.7 שניות ומגיעה למהירות מרבית של 192 קילומטרים לשעה. בשנת 2019 עברה הקדג'אר מתיחת פנים, הכוללת מנוע משופר. מנוע הוא מנוע טורבו בנזין I4 צילינדרים בנפח 1.3 ליטרים המספק כ-140 כוחות סוס ב־3,500 סיבובים לדקה, תיבת הילוכים חצי־אוטומטית בעלת שבעה הילוכים. המכונית מאיצה מ-0 ל-100 קילומטרים לשעה בתוך 9.6 שניות. הקדאג'ר לא הייתה מכונית מבוקשת, הלקוחות באירופה העדיפו לקנות ניסאן קשקאי או פיג'ו 3008. בשנת 2021 הופסק הייצור של הקדג'אר וב-8 במרץ 2022 חשפה רנו את הרנו אוסטרל כמחליפת הקדאג'ר. לפני מתיחת הפנים אחרי מתיחת הפנים מדיה וקבצים בנושא רנו קדג'אר בוויקישיתוף אתר האינטרנט הרשמי של רנו קדג'אר רנו קדג'אר: פנאי קומפקטי בניחוח צרפתי, באתר אוטו, ‏3 בפברואר 2015 2016 רנו קדג'אר בישראל – מחיר החל מ-139,990 שקל, באתר קארטיוב, ‏9 במאי 2016 רנו קדג'אר מפרט טכני, באתר קארטיוב רנו קדג'אר מפרט טכני שנת 2019, באתר רנו cartube, רנו אוסטרל 2022 נחשף - קפיצת מדרגה מרשימה - cartube, באתר www.cartube.co.il
פסגת פורה

פסגת פורה (באנגלית: Faure Peak) היא פסגה בצידה הצפוני של רמת ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה. גובהה של הפסגה 3,940 מטרים מעל פני הים; והפסגה היא הפסגה ה-49 בגובהה באנטארקטיקה. הפסגה מתנשאת לגובה של 1,430 מטרים מעל סביבתה. הפסגה ממוקמת 6.4 קילומטרים ממזרח להר מינשו. הפסגה מופתה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמה של הפסגה ניתן לה על ידי הוועדה המייעצת לשמות אנטארקטיים. הפסגה נקראת על שמו של גונטר פורה (Gunter Faure), שפיקד על משלחת החקר הגאולוגית לחקר הרי הורליק מטעם אוניברסיטת המדינה של אוהיו, אשר חקרה את הרי הורליק בעונת המחקר (הקיץ האנטארקטי) 1964–1965. פסגת פורה באתר הסקר הגאולוגי של ארצות הברית פסגת פורה באתר הגאזט האנטארקטי של ממשלת אוסטרליה פסגת פורה באתר הגאזט האנטארקטי המשווה SCAR של ממשלת אוסטרליה פסגת פורה באתר peakbagger פסגת פורה באתר peakery (מרחקים לאתרים סמוכים) מחשבון מרחקים - המרחק מפסגת פורה לאתרים סמוכים מזג אוויר נוכחי עדכני בפסגת פורה תחזית מזג אוויר עדכנית ארוכת טווח עבור פסגת פורה נתוני מזג אוויר היסטוריים עבור פסגת פורה גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי מידע משווה על גבהים
יחסי סאו טומה ופרינסיפה – ספרד

יחסי סאו טומה ופרינסיפה–ספרד הם היחסים הדו-צדדיים והדיפלומטיים בין סאו טומה ופרינסיפה וספרד. היחסים בין ספרד לסאו טומה ופרינסיפה מצוינים מבחינה פוליטית, אם כי הם מאופיינים במגעים חלשים (אין כמעט ביקורים רשמיים לשני הכיוונים) ובקשרי מסחר ושיתוף פעולה חלשים, במיוחד מאז שפסקה להיות מדינה מועדפת לשיתוף פעולה ספרדי (לאחר שנכללה בתוכנית האב 2005–2008). מאזן הסחר של סאו טומה ופרינסיפה היה בגירעון בשנים האחרונות. המוצרים שסאו טומה מייצאת לשאר העולם הם בעיקר קקאו וקפה, תוך ייבוא מוצרי מזון, דלקים, טקסטיל ומכוניות. במסגרת תוכנית האב השנייה לשיתוף פעולה ספרדי (2005–2008), שכללה את סאו טומה ופרינסיפה כמדינה מועדפת, נוצרה תוכנית הפעולה המועדפת (2006–2008), שהולידה את הוועדה המעורבת השלישית (2007–2010). החל מתוכנית המתאר השלישית של שיתוף הפעולה הספרדי 2009–2012, סאו טומה ופרינסיפה חדלה להיות מדינה מועדפת של שיתוף הפעולה הספרדי, עמדה שנשמרה בתוכנית האב IV‏ (2013–2016) על ידי השפעה חזקה על הריכוז הגאוגרפי. הסיוע המיועד לסאו טומה ופרינסיפה בתקופה 2007–2010 היה 6.1 מיליון אירו, מתוכם AECID, באמצעות פרויקטים ישירים של פיתוח דו-צדדי וארגונים לא ממשלתיים, מימן סיוע בשווי 4 מיליון אירו. החל משנת 2010, AECID אינה מאשרת כל התערבות במדינה זו למעט פרויקט שיתוף פעולה משולש עם כף ורדה בשנת 2014. ענפי הפעולה העיקריים היו מים ותברואה, דיג ותיירות. באופן כללי הם אפשרו נוכחות של שיתוף הפעולה הספרדי. באופן ספציפי, בתחום המים והתברואה, הייתה השפעה עצומה על פרויקטים לפתיחת מקורות מים, צינורות מים והטמנות סניטריות. הפעולות בתחום הדיג נמשכו עם השלמת המימון הספרדי בתמיכת האיחוד האירופי ל-CETMAR, מוסד שקיבל כספי AECID עבור תחום עבודה זה. בתחום התיירות נרשמו גם ביצועים בעלי השפעה מסוימת באמצעות ביצוע פרויקט על ידי KOAN CONSULTING. ברמת שיתוף הפעולה התרבותי, בשנת 2011 ובמקביל לחגיגת החג הלאומי, ארגנה שגרירות ספרד את פעילות התרבות הרשמית הראשונה שלה בסאו טומה. בשנת 2013 הציגה השגרירות בהצלחה רבה שני קונצרטים של הגיטריסט נונו גרסיה וקבוצתו. פעילויות אלה התאפשרו הודות לתמיכת חברות ספרדיות וחברת מלונות מקומית. סאו טומה ופרינסיפה מיוצגת בספרד באמצעות שגרירותה בליסבון, פורטוגל וקונסוליה כללית במדריד. ספרד מיוצגת בסאו טומה ופרינסיפה באמצעות שגרירותה בליברוויל, גבון. Ficha de Santo Tomé y Príncipe Office of Diplomatic Information. Ministry of Foreign Affairs and Cooperation. Section: Diplomatic relations. Ficha de Santo Tomé y Príncipe Office of Diplomatic Information. Ministry of Foreign Affairs and Cooperation. Section: Economic relations. Ficha de Santo Tomé y Príncipe Office of Diplomatic Information. Ministry of Foreign Affairs and Cooperation. Section: Cooperation. Ficha de Santo Tomé y Príncipe Office of Diplomatic Information. Ministry of Foreign Affairs and Cooperation. Section: Cultural cooperation. ShieldSquare Captcha, www.embassypages.com (באנגלית) Embassy of Sao Tome and Principe in Lisbon, Portugal [1] Travel recommendation for Sao Tome and Principe. Ministry of Foreign Affairs and Cooperation. [2] Consulate of Sao Tome and Principe in Madrid, Spain [3]Lista de Consulados extranjeros en España. Santo Tomé y Príncipe, www.exteriores.gob.es Embassy of Spain in LIBREVILLE Ficha de Santo Tomé y Príncipe Office of Diplomatic Information. Ministry of Foreign Affairs and Cooperation. Section: Data of the Spanish representation.
ההוצאה להורג של מרי סטיוארט

ההוצאה להורג של מרי סטיוארט (באנגלית: The Execution of Mary Stuart, לעיתים נקרא גם The Execution of Mary, Queen of Scots) הוא סרט קצר אילם משנת 1895. הסרט מתאר את הוצאתה להורג של מרי, מלכת הסקוטים. זהו הסרט הידוע הראשון שמשתמש באפקטים מיוחדים, במיוחד בסטופ טריק. הסרט בן 18 השניות הופק על ידי תומאס אדיסון ובוים על ידי אלפרד קלארק, וייתכן שהיה הסרט הראשון בהיסטוריה שהשתמש בשחקנים מאומנים, כמו גם הראשון שהשתמש בעריכה למטרות אפקטים מיוחדים. הסרט מציג את מרי מכוסת העיניים (בגילומו של רוברט ל. תומאה, שחקן גבר שבמסורת שייקספירית גילם תפקיד אישה) שהובלה למקום ההוצאה להורג. התליין מרים את הגרזן ומתרחשת עריכה, ובמהלכה מחליף הבמאי את השחקן בבובת ראווה. ראש הבובה נכרת והתליין מחזיק אותו באוויר בסיום הסרט. סרט זה נמצא כחלק מנחלת הכלל. מדיה וקבצים בנושא ההוצאה להורג של מרי סטיוארט בוויקישיתוף "ההוצאה להורג של מרי סטיוארט", במסד הנתונים הקולנועיים IMDb (באנגלית) "ההוצאה להורג של מרי סטיוארט", באתר AllMovie (באנגלית) "ההוצאה להורג של מרי סטיוארט", במסד הנתונים הקולנועיים KinoPoisk (ברוסית) ההוצאה להורג של מרי סטיוארט להורדה "אלפרד קלארק, חלוץ נרטיב ואפקטים מיוחדים" ההוצאה להורג של מרי סטיוארט, בביצוע The Execution of Mary Stuart, סרטון באתר יוטיוב
איש הולך מעבר לפינה

איש הולך מעבר לפינה (באנגלית: Man Walking Around a Corner) היה סרט מוקדם, קצר ואילם, שצולם בפריז על ידי לואי לה פרינס ב-1887. על פי הסרט התיעודי The First Film של דייוויד וילקינסון משנת 2015, הוא לא סרט, אלא סדרה של 16 פוטוגרפים, שכל אחד מהם נלקח מאחת העדשות מהמצלמה של לה פרינס. לה פרינס המשיך לפתח את מצלמת העדשה האחת, וב-14 באוקטובר 1888, הוא יצר את התמונה הנעה הראשונה בעולם. הסרט נמשך כ-1.7 שניות, כולל 19 פריימים והוא צולם במצלמת 16 עדשות. איש הולך מעבר לפינה בפריז. הסרט צולם בפינת רחוב בוכארט-דה-שארון ושדרת טרודיין ברובע התשיעי של פריז. תמונות מהסרט נשלחו במכתב ב-18 באוגוסט 1887 לאשתו של לה פרינס. לואי לה פרינס נעלם ברכבת מדיז'ון לפריז ב-16 בספטמבר 1890. מדיה וקבצים בנושא איש הולך מעבר לפינה בוויקישיתוף "איש הולך מעבר לפינה", במסד הנתונים הקולנועיים IMDb (באנגלית) "איש הולך מעבר לפינה", במסד הנתונים הקולנועיים KinoPoisk (ברוסית) "Man Walking Around A Corner". WikiMedia. "Man Walking Around a Corner". Letter Boxd. נבדק ב-9 במרץ 2021. {{cite web}}: (עזרה)
What Other People Say

"What Other People Say" (בעברית: "מה אנשים אחרים אומרים") הוא סינגל שהוקלט על ידי הזמר-יוצר האמריקאי סם פישר, בהשתתפות הזמרת האמריקאית דמי לובאטו. את השיר הוציאו חברות התקליטים "איילנד רקורדס" ו-"RCA רקורדס" ב-4 בפברואר 2021, והוא נכלל כרצועה העשירית באלבומה של לובאטו, Dancing with the Devil... the Art of Starting Over. השיר נכתב על ידי לובאטו ופישר, ג'וף וורברטון וריאן ויליאמסון, והופק על ידי Rykeyz. ב-2 בפברואר 2021, לובאטו הכריזה על צאת השיר בעמוד הטוויטר שלה. "מילות השיר מיוחדות וקרובות לליבי. אינני יכולה לחכות להוציא את השיר" כתבה בציוץ. לאחר ההכרזה של לובאטו, פישר פרסום טיזר לשיר בעמוד הטיקטוק שלו. בטיקטוק, כ-15,000 משתמשים השתמשו בסאונד השיר לפני יציאתו הרשמית. תחילה, כתב פישר את השיר עבור אמן אחר לפני כמה שנים. לאחר שלובאטו הסכימה לבצע את השיר בדואט איתו, הוא פרסם את משמעות השיר בפלטפורמות המדיה השונות. ג'ניפר דרייסדייל מ-Entertainment Tonight כינתה את השיר כ"דואט מרגש בין שני זמרים מוכשרים". מידע על הסינגל "What Other People Say" באתר מיוזיק בריינז מילות השיר "What Other People Say" באתר Genius סרטון השיר "What Other People Say" באתר יוטיוב דמי לובאטו, סם פישר, ג'וף וורברטון, ריאן ויליאמסון ציוץ של דמי לואטו ברשת החברתית אקס (טוויטר), 2 בפברואר 2021 Demi Lovato Is Done Worrying What You Think on Sam Fischer's Moving 'What Other People Say': Watch Video, מגזין הבילבורד, 16 בפברואר 2021 Demi Lovato Teams Up with Sam Fischer for Empowering New Song 'What Other People Say', ניקולס רייס, 5 בפברואר 2021 Demi Lovato Releases Moving New Song 'What Other People Say' With Sam Fischer, ג'ניפר דרייסדייל, 4 בפברואר 2021 What Other People Say - Single SAM FISCHER & DEMI LOVATO Hot/Modern/AC > Future Releases
אוהומודו מהאמדו

אוהומודו מהאמדו (בצרפתית: Ouhoumoudou Mahamadou; נולד ב-1954) הוא פוליטיקאי ניז'רי, המכהן כראש ממשלת ניז'ר מאז 3 באפריל 2021. מהאמדו כיהן גם כשר האנרגיה והתעשייה בין השנים 1991–1993 וכשר האוצר בין השנים 2011–2012. בממשלת המעבר של שנת 1991, מונה מהאמדו לשר האנרגיה והתעשייה. הוא כיהן בתפקיד עד 31 בינואר 1993, לאחר שממשלת המעבר התפרקה. מהאמדו לא נכלל בממשלה החדשה שהושבעה ב-23 באפריל 1993. בין השנים 1993–1998, כיהן כסגן המזכיר בפועל של הקהילה הכלכלית של מדינות מערב אפריקה, ולאחר מכן, עבד כנציג האזורי של הסיוע הלותרני למערב אפריקה. לאחר שמהמדואו איסופו ניצח בבחירות לנשיאות ניז'ר, מהאמדו מונה לשר האוצר הניז'רי. מהאמדו כיהן בתפקיד כשנה עד שפוטר ב-2 באפריל 2012. הוא מונה לנציב הבנק המרכזי של ניז'ר. ב-3 באפריל 2021, ניצח מהאמדו בבחירות לראשות הממשלה, והושבע כראש הממשלה ה-15 של ניז'ר. מדיה וקבצים בנושא אוהומודו מהאמדו בוויקישיתוף Niger : M. Ouhoumoudou Mahamadou nommé Premier Ministre, Chef du Gouvernement, 2021, נבדק ב-2021-04-03 "Photos des ministres - Ministère des Finances du NIGER". www.finances.gouv.ne. Africa Research Bulletin: Political Series, volumes 28–29 (1991), page 10,336. The Weekly Review (1996), page 25. "Q&A with Mahamadou Ouhoumoudou", Lutheran World Relief, 19 February 2009. "Niger unveils new government", Agence France-Presse, 21 April 2011.
תנועה חוצה את גשר לידס

תנועה חוצה את גשר לידס (באנגלית: Traffic Crossing Leeds Bridge) הוא סרט קצר אילם משנת 1888, שמראה את גשר לידס. הסרט צולם על ידי לואי לה פרינס כשנתיים לפני שנעלם. הסרט הוא אחד הסרטים המוקדמים ביותר והסרט הניסויי השני בהיסטוריית הקולנוע. הסרט, באורך 2 שניות, מציג צילום של הולכי רגל ומרכבות סוסים זזות על גשר לידס שנמצא בלידס, הממלכה המאוחדת. המקום ממנו צילם לה פרינס נקרא באנגלית Hicks the Ironmongers. הסרט צולם כדי לבדוק את הביצועים של מצלמה כרונופוטוגרפית אחרת שהורכבה על ידי לה פרינס. מצלמת העדשה היחידה, שזכתה מאוחר יותר לכינוי LPCCP Mk II על ידי סינמטגורפרים, צולמה על נייר צילום רחב של 54 מ"מ שפותח בשנת 1884 על ידי ג'ורג' איסטמן וויליאם ווקר. זו הייתה התפתחות חדשה שקדמה לה אחת פחות מוצלחת שכללה 16 עדשות. בסך הכל יוצרו שני עותקים של מצלמה כזו, שונים זה מזה. על פי עדותו של בנו של הממציא, אדולף לה פרינס, נעשה שימוש בעותק שני של המצלמה לצילום הגשר, בצילום בתדירות של 20 פריימים לשנייה. החלק השורד בנגטיב המקורי, המכיל 19 פריימים, הועתק על גבי לוח זכוכית על ידי מוזיאון המדע בלונדון, שם תרמה בתו של הממציא, מרי, בשנת 1930, את חומרי המקור ששרדו. תמונות נעות שוחזרו לראשונה דיגיטלית רק בשנת 1989 על ידי מוזיאון המדיה הלאומי הבריטי בברדפורד. כתוצאה מהאינטרפולציה הושגו 65 מסגרות וידאו דיגיטליות באורך של 2.76 שניות בקצב של 24.50 פריימים בשנייה. בשנת 1945, במקום הגשר המוצג בסרט, נבנה אחד חדש, אך הבניין שמהחלון שלו צולם הסרטון שרד עד היום. רצף של 6 פריימים (118–120 & 122–124) של גשר לידס (מוזיאון המדע הלאומי, לונדון, 1923) רצף של 20 פריימים של גשר לידס (מוזיאון המדע הלאומי, לונדון) מדיה וקבצים בנושא תנועה חוצה את גשר לידס בוויקישיתוף "תנועה חוצה את גשר לידס", במסד הנתונים הקולנועיים IMDb (באנגלית) "תנועה חוצה את גשר לידס", במסד הנתונים הקולנועיים KinoPoisk (ברוסית) Traffic Crossing Leeds Bridge, סרטון באתר יוטיוב "תנועה חוצה את גשר לידס", באתר OFDb "תנועה חוצה את גשר לידס", באתר Filmweb "1878—1929". History of Kodak. Kodak. אורכב מ-המקור ב-2015-08-23. נבדק ב-2014-12-13. "BBC Online - Луи Лепренс". אורכב מ-המקור ב-1999-11-28. נבדק ב-30 ביולי 2009. {{cite web}}: (עזרה) One hundred Years of Film Sizes. Almost one hundred film widths and perforations were experimented with., wichm.home.xs4all.nl The History of The Discovery of Cinematography - 1885 - 1889, web.archive.org, ‏2015-07-29 Susan Wrathmell, Leeds, New Haven: Yale University Press, 2005, ISBN 0-300-10736-6
יחסי הרפובליקה המרכז-אפריקאית – ספרד

יחסי הרפובליקה המרכז-אפריקאית–ספרד הם היחסים הבילטרליים והדיפלומטיים בין הרפובליקה המרכז-אפריקאית וספרד. היחסים הדו-צדדיים בין ספרד לרפובליקה המרכז אפריקאית נכללו בתוכנית אפריקה. בתחום שיתוף הפעולה לפיתוח הוא מתבצע במיוחד באמצעות ארגונים רב-צדדיים. בתחום ההגנה, ספרד מחויבת בתוקף לביטחון באפריקה בכלל וברפובליקה המרכז אפריקאית בפרט ולכן השתתפה במשימת EUFOR-RCA של האיחוד האירופי עם כמעט מאה אנשי צבא וכיום במשימה EUMAMRCA עם 18 חיילים וכן מקיימת שיתוף פעולה עם כוח משימה צרפתי מליברוויל באמצעות מטוס תובלה ו-60 חיילים. במסגרת שיתוף פעולה זה, שר ההגנה של ספרד, מר פדרו מורנס, ביקר בבנגי ב-15 ביוני 2014 כדי לפגוש את מקבילו ולבקר את הכוחות הספרדים שנפרסו במדינה. החשיבות הכמותית של היצוא הספרדי קטנה מאוד. עם זאת, ייתכן ונתוני סחר החוץ אינם מייצגים לחלוטין, מכיוון שרבים מהמוצרים המיובאים על ידי הרפובליקה המרכז-אפריקאית מוצגים דרך קמרון. לאחר שאיבד שטח מול מדינות אחרות, בשנת 2011 הגיע נתון היצוא הספרדי ל-2.61 מיליון אירו וב-2012 הוא המשיך להתאושש עד שהגיע ל-3.3 מיליון אירו. למרות שאין סיוע ספרדי לרפובליקה המרכז אפריקאית, נערכו כמה פרויקטים מסוימים בשנת 2012 באמצעות ארגונים כגון: OCHA‏: 300,000 אירו ארגון הבריאות העולמי: 500,000 אירו עבור תוכנית לקידום ניהול מתואם של מחלות ילדים וחיזוק שגרות החיסון באזורי הצפון והדרום. בשנת 2013 הקצתה ספרד 500,000 אירו עבור פליטים מרכז אפריקאים שנמצאים בקמרון ובצ'אד. 216,000 דולר דרך הקרן המרכזית למענה לשעת חירום של האו"ם, 269,760 דולר באמצעות INTERMON-OXFAM לתמיכה בפליטי הרפובליקה המרכז-אפריקאית בצ'אד ו-500,000 אירו לפעילות MSF באזור נדל'ה במרכז אפריקה בשנת 2014. הרפובליקה המרכז-אפריקאית מיוצגת בספרד באמצעות שגרירותה בפריז, צרפת ובנוסף היא מחזיקה קונסוליית כבוד במדריד. ספרד מיוצגת ברפובליקה המרכז אפריקאית באמצעות שגרירותה ביאונדה, קמרון. Ficha de la República Democrática del Congo Office of Diplomatic Information. Ministry of Foreign Affairs and Cooperation. Section: Diplomatic relations. Ficha de la República Democrática del Congo Office of Diplomatic Information. Ministry of Foreign Affairs and Cooperation. Section: Economic relations. Ficha de la Republica Centroafricana Office of Diplomatic Information. Ministry of Foreign Affairs and Cooperation. Section: Cooperation. [1]Embajadas extranjeras en España. [2]Consulaos extranjeros en España. Ficha de la República Democrática del Congo Office of Diplomatic Information. Ministry of Foreign Affairs and Cooperation. Section: Representation Data.
קאדילק CT4

קאדילק CT4 (באנגלית: Cadillac CT4) היא מכונית סלון קומפקטית מתוצרת יצרנית רכבי היוקרה קאדילק, חברת בת של ג'נרל מוטורס, אשר מיוצרת משנת 2019 בארצות הברית וכן במפעל SAIC-GM Jinqiao בסין. היא באה להחליף את קאדילק ATS שהייתה לפניה. בסין "קאדילק CT4" דגם "28T" מיוצר ממאי 2020 באמצעות "SAIC-GM" (אנ') (שם רשמי: "SAIC General Motors Corporation Limited"), מיזם משותף של סאיק מוטור וג'נרל מוטורס. בישראל קאדילק עדיין לא התחילה את המכירות של "קאדילק CT4". בשנת 2024 קאדילק CT4 מונעת על ידי מנוע 4 צילינדרים טורבו בהספק של 237 כוחות סוס המותאם לתיבת 8 הילוכים אוטומטית והנעה אחורית או הנעה כפולה. זמין מנוע 2.7 ליטר 4 צילינדרים טורבו, המספק 310 כוחות סוס ברמת גימור Premium Luxury ו-325 כוחות סוס ב-CT4-V. "CT4" ברמות גימור: לוקסוס, ספורט, ופרמיום-לוקסוס. "CT4-V" - מיוצר מ-30 במאי 2019. "CT4-V Blackwing". 4 דלתות סדאן. 5 נוסעים. סוגי הנעה: הנעה אחורית, הנעה כפולה 4x4. קיבולת מכל דלק: 66 ליטר (דגם "CT4 28T" המיוצר בסין). טווח המחירים לדגמי "קאדילק CT4" שנת 2019 בארצות הברית נע בין 45,490-33,900 דולר. טווח המחירים לדגמי "קאדילק CT4" שנת 2020 בארצות הברית נע בין 44,495-32,995 דולר. תאוצה בין 0–100 היא 6.9 שניות (מנוע 1,998 סמ"ק). תאוצה בין 0–100 היא 3.8 שניות (מנוע 3,564 סמ"ק). "קאדילק CT4" "קאדילק CT4" "קאדילק CT4" "קאדילק CT4" "קאדילק CT4" "קאדילק CT4" "קאדילק CT4" "קאדילק CT4" "קאדילק CT4-V" "קאדילק CT4-V" קאדילק קאדילק CT5 מדיה וקבצים בנושא קאדילק CT4 בוויקישיתוף אתר האינטרנט הרשמי של קאדילק CT4 (באנגלית) אתר האינטרנט הרשמי של קאדילק CT4 2021 Cadillac CT4 Adds New Trim Level In China, gmauthority (באנגלית) J1349 Certified Power Engine Data for GM LSY as used in 2020 Cadillac CT4/CT5 - Level 2, SAE International, נבדק ב-2024-06-17 אתר קאדילק ישראל 2024 Cadillac CT4 קאדילק CT4 caranddriver.com/news קאדילק ct4-v caranddriver.com/news/a27660265/2020-cadillac-ct4-v-photos-info דגמי קאדילק: CT4-V Blackwing / CT5-V Blackwing jalopnik.com/the-stick-shift-668-hp-ct5-v-blackwing-and-472-hp-cadil דגמים: cadillac-ct4-v-ct5-v cnet.com/roadshow/news/2020-cadillac-ct4-v-ct5-v-debut דגמי קאדילק CT4 - מחירים לשנת 2019 digitaltrends.com/cars/2020-cadillac-ct4-photos-and-specs דגמי קאדילק CT4 - מחירים לשנת 2020 edmunds.com/cadillac/ct4 נתוני מכירות קאדילק CT4 בארצות הברית media.gm.com/media/us/en/gm/home.detail ערך זה הוא קצרמר בנושא אמצעי תחבורה. אתם מוזמנים לתרום לוויקיפדיה ולהרחיב אותו.
אווה

אווה (ברומנית: Eva) הוא סרט דרמה רומני משנת 2010, הסרט הוקרן בפסטיבל קאן. לאחר לכתו של אביה עוברת אווה עם אמה ואחותה הגדולה בטי לגור אצל דוד שלה אלפונס, אלפונס נכנס לחדרה של בטי ומנצל אותה מינית ומבציר שאם תספר על כך יזרוק אותן מביתו, בטי מספרת על כך לאווה אך מכחישה זאת בפני אימן. ב-1936 בגיל שש עשרה אווה מתאהבת בטיודור, איש הגר בבית סמוך אליה. מחשש שדודה יינצל גם אותה אווה בורחת מהבית ומחפשת את טיודור בבקתה שרכש בהרים, הוא מקבל מכתב מאמו המתגוררת באמריקה ומתגלה לו שהיא חולה, הוא נוסע לאמריקה על מנת להיות עם אמו ומבטיח לה שברגע שיחזור הוא יינשא לה, עוברים חודשים וטיודור לא שולח לה מכתבים ולא יוצר עמה קשר והיא מתחילה לתהות עם ישוב אי פעם. בזמן שאמה ואחותה שוהות בקמפינה במשך יומיים, נכנס הדוד לחדרה של אווה ומנסה להטרידה מינית אך היא יורה בו, דודה מאושפז והיא נעמדת למשפט, במשפט היא יוצאת זכאית, במהלך המשפט היא מכירה את הברון אוסוולד פון סייל, העובד בשגרירות גרמניה ברומניה, היא מתחתנת איתו ועוברת לגור עימו באחוזה שלו. יום אחד שלוש שנים לאחר עזיבתו חוזר טיודור לרומניה והיא עוזבת עבורו את בעלה, אך עם זאת טיודור אומר שהוא חייב לנסוע למרסיי והוא נותן לה מפתחות לדירה, אווה נכנסת להריון אך מאבדת את התינוק. אוסוולד אותו עזבה מציל אותה מניסיון התאבדות והיא חוזרת לחיות איתו. לאחר מכן טיודור חוזר לרומניה והוא מנסה לחפש את אווה, כשהוא מנסה להתגנב לביתה הוא נורה על ידי אוסוואלד ובעקבות הפציעה אווה מטפלת בו, בינתיים מתחילה מלחמת העולם השנייה, המכונית של שגרירות גרמניה מותקפת על ידי אלמונים ואוסוואלד נפצע בזרועו. בחורף 1941 טיודור נוסע לליסבון, היא מרגישה בודדה ובעקבות זאת היא מצטרפת לארגון צדקה שהקימה אלנה, נסיכת יוון ודנמרק, אחרי כן היא מציעה את עצמה כאחות מתנדבת בבית חולים צבאי, שם היא מכירה את לוסיין, סטודנט לרפואה, אוסוואלד יוצא למשימה בקהיר ומשאיר לה סכום כסף גדול, לאחר מכן נודע לה שהוא נהרג שם בנסיבות מסתוריות. בכסף שאוסוואלד נתן לה היא פותחת חנות מוזיקה בבוקרשט, יום אחד כשהיא חוזרת הביתה היא מוצאת את טיודור מחכה לה, בינתיים כשלוסיין מבין שהוא לא יהיה יותר מחבר עבור אווה הוא מתגייס לצבא ונשלח לחזית. טיודור מבוקש על ידי השירותים החשאיים ובעקבות הוא כך הוא מבקש מאווה להביא לו מסמכים מזויפים על מנת שיוכל לצאת מהמדינה. היא מגלה שהיא בהריון שוב אך מחליטה שלא לספר לו על מנת שלא לשבש את התוכניות שלו. היא מלווה את טיודור לתחנת רכבת ולאחר שהוא עולה לרכבת מתחילה הפצצה אווירית והרכבת נהרסת. אווה מחפשת אחר טיודור אך לא מוצאת את שמו לא בין בין ההרוגים ולא בין הניצולים, בהפצצה ב-1944 גונתר, הרופא שהכירה בארגון צדקה שעבדה נפצע ומאבד את שתי עיניו, לוסיין נהרג בחזית על יד יאשי. יום אחד פונה אל אווה איש זר שאינה מכירה אשר ראתה אותו כמה פעמים מדבר עם טיודור. הוא אומר לה שהיא בסכנת חיים ומציע לה לעזוב א ארצה ולנסוע לאמריקה לאמו של טיודור, הם עוזבים ביחד את רומניה בסירה ואז האיש, שהוא בן דוד של טיודור מספר לה כמה סודות, טיודור גויס כמרגל אמריקאי. אוסוולד שימש כקצין מודיעין בצבא הגרמני ונשלח לקהיר על ידי וילהלם קנריס על מנת לקיים מסע ומתן בחשאי אודות כניעת גרמניה, שם הוא נהרג על ידי הגסטפו. "אווה", במסד הנתונים הקולנועיים IMDb (באנגלית) "אווה", באתר נטפליקס "אווה", באתר AllMovie (באנגלית) "אווה", במסד הנתונים הקולנועיים KinoPoisk (ברוסית)